ශ්‍රී ලංකා කබඩි සම්මේලනය සහ රත්නපුර දිස්ත්‍රික් කබඩි සම්මේලනය එක්ව සංවිධාන කළ සමස්ත ලංකා අන්තර් සමාජ කබඩි තරගාවලියේ පිරිමි හා කාන්තා ශූරතා ද්විත්යම දිනාගැනීමට ශ්‍රී ලංකා නාවික හමුදා කණ්ඩායම් සමත්වූහ.රත්නපුර නව නගර ගෘහස්ත ක්‍රිඩාගාරයේ දී පැවැති තරගාවලියේ පිරිමි අවසන් තරගයේදී නාවික හමුදාව හමුවේ ශ්‍රී ලංකා ගුවන් හමුදාව පරාජයට පත්වූ අතර කාන්තා තරගයේදී නාවික හමුදාව හමුවේ යුද හමුදා කණ්ඩායම පරාජයට පත්විය.මෙහිදී පිරිමි ශුරතාවය නාවික හමුදාවට හිමි වූ අතර අනුශූරතාවය ශ්‍රී ලංකා ගුවන් හමුදාව දිනා ගන්නා ලදී.තරගාවලියට ශ්‍රී ලංකා යුද, ගුවන්, නාවික, පොලිසීය ඇතුළු කබඩි ක්‍රීඩා සමාජ 40ක් සහභාගී වුහ.